Szolgálatba állításukkal Németország elég egységgel rendelkezett két teljes csatahajóraj felállításához. Ennek következményeként szervezték meg a Nyílt-tengeri Flottát "(Hochseeflotte)", mely a Császári Haditengerészet "(Kaiserliche Marine)" főerőit tömörítette. Az elavultságuk ellenére mind az öt hajó részt vett a skagerraki csatában 1916 május-júniusának fordulóján. A csata végén a "Pommern" torpedótalálat következtében felrobbant és teljes legénységével odaveszett. Ezután kivonták őket a "Hochseeflotte" kötelékéből és másodlagos jelentőségű feladatokkal bízták meg őket. A versailles-i békeszerződés értelmében e négy elavult csatahajót Németország megtarthatta partvédő páncélosként.